Sea-Esta Mossel Bay | LekkeSlaap
Sea-Esta Mossel Bay bied bekoorlike selfsorgverblyf aan in Hartenbos 300 m van die see af. Die smaakvol versierde, losstaande kothuis het 2 slaapkamers, sy eie terras, welige tuin, sitarea en 'n groot braai.
Die huis is ideaal vir 'n klein gesin of paartjie en beskik oor 2 slaapkamers en 1 badkamer met 'n stort, bad en 'n wasbak. Elke slaapkamer het groot kaste. Let wel dat die tweede slaapkamer ook dien as die TV-kamer. Die huis het 'n oopplan-eetarea en die kombuis is met 'n yskas, mikrogolfoond, oond, stoof en kookgerei toegerus. Gratis WiFi is beskikbaar.
Sea-Esta is apart van die hoofhuis en het sy eie omheinde tuin. DStv, 'n DVD-speler met DVD's en boeke is beskikbaar. Gaste mag tente op die erf opslaan teen 'n ekstra fooi en kano's vir 1 of 3 persone by die eienaar huur.
Die huis is stapafstand vanaf die strand en 10 minute se stap na die middedorp met 'n winkelsentrum, restaurante, waterpark en ysskaatsbaan.
Dis die ideale plek om die Tuinroete met lieflike dorpies, doendinge, diereparke, wynplase en markies vanaf te verken. Doendinge en besienswaardighede in Mosselbaai sluit visvang, branderplankry, 4x4-roetes, bergfietsroetes, die Bartholomeu Diaz Museum, Cape St Blaize-vuurtoring, Tuinroete Casino en vele meer.